CELEX: 32019D2139
Language: fi
Date: 2019-12-10 00:00:00
Title: Neuvoston päätös (EU, Euratom) 2019/2139, annettu 10 päivänä joulukuuta 2019, riippumattomista merkittävistä henkilöistä muodostuvan komitean kahden jäsenen nimeämisestä Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun Euroopan parlamentin ja neuvoston asetuksen (EU, Euratom) N:o 1141/2014 11 artiklan 1 kohdan nojalla

13.12.2019   
               
               
                  FI
               
               
                  Euroopan unionin virallinen lehti
               
               
                  L 324/9
               
            
         NEUVOSTON PÄÄTÖS (EU, Euratom) 2019/2139,
         annettu 10 päivänä joulukuuta 2019,
         riippumattomista merkittävistä henkilöistä muodostuvan komitean kahden jäsenen nimeämisestä Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun Euroopan parlamentin ja neuvoston asetuksen (EU, Euratom) N:o 1141/2014 11 artiklan 1 kohdan nojalla
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22 päivänä lokakuuta 2014 annetun Euroopan parlamentin ja neuvoston asetuksen (EU, Euratom) N:o 1141/2014 (1) ja erityisesti sen 11 artiklan 1 kohdan,
         sekä katsoo seuraavaa:
         
                     (1)
                  
                  
                     Asetuksen (EU, Euratom) N:o 1141/2014 11 artiklan 1 kohdassa perustetaan riippumattomista merkittävistä henkilöistä muodostuva komitea, jäljempänä 'komitea'.
                  
               
                     (2)
                  
                  
                     Asetuksen (EU, Euratom) N:o 1141/2014 11 artiklan 1 kohdassa säädetään, että komitea muodostuu kuudesta jäsenestä, ja Euroopan parlamentti, neuvosto ja komissio nimeävät kukin kaksi jäsentä. Komitea uudistetaan kuuden kuukauden kuluessa Euroopan parlamentin vaalien jälkeen pidettävän Euroopan parlamentin ensimmäisen istunnon päättymisestä. Jäsenten toimikautta ei voida uusia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Nimetään seuraavat henkilöt riippumattomista merkittävistä henkilöistä muodostuvan komitean jäseniksi kyseisen komitean toimikaudeksi:
               
                           —
                        
                        
                           Algis KRUPAVIČIUS,
                        
                     
                           —
                        
                        
                           Christian WALDHOFF.
                        
                     
            
               2.   Nimeämisen edellytyksenä on, että kukin jäseneksi esitetty allekirjoittaa tämän päätöksen liitteenä olevan vakuutuksen riippumattomuudesta ja eturistiriitojen puuttumisesta.
            
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 10 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  EUVL L 317, 4.11.2014, s. 1.
      
      
         
            LIITE
            
               VAKUUTUS RIIPPUMATTOMUUDESTA JA ETURISTIRIITOJEN PUUTTUMISESTA
            
            Minä allekirjoittanut .................................... vakuutan, että olen pannut merkille Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun Euroopan parlamentin ja neuvoston asetuksen (EU, Euratom) N:o 1141/2014 11 artiklan 1 kohdan ja toimin riippumattomista merkittävistä henkilöistä muodostuvan komitean jäsenenä täysin riippumattomasti ja mainitun asetuksen sääntöjä täysin noudattaen.
            En pyydä enkä ota ohjeita miltään toimielimeltä tai hallitukselta tai miltään muulta elimeltä, virastolta tai laitokselta. Pidättäydyn kaikista toimista, jotka ovat ristiriidassa tehtävieni luonteen kanssa.
            Vakuutan parhaan tietoni mukaan, että en ole eturistiriitatilanteessa. Eturistiriita vallitsee silloin, jos tehtävieni riippumaton ja puolueeton hoitaminen riippumattomista merkittävistä henkilöistä muodostuvan komitean jäsenenä vaarantuu perhe- tai tunnesiteisiin, poliittiseen, kansalliseen, filosofiseen tai uskonnolliseen yhteenkuuluvuuteen tai taloudellisiin etuihin liittyvästä tai mistä tahansa muusta syystä, jossa minulla ja vastaanottajalla on yhteinen etu.
            Vakuutan erityisesti, että en ole Euroopan parlamentin, neuvoston tai komission jäsen. En ole vaaleissa valittu luottamushenkilö. En ole Euroopan unionin virkamies tai muu toimihenkilö. En ole Euroopan tason poliittisen puolueen tai Euroopan tason poliittisen säätiön nykyinen tai entinen työntekijä.
            
               Tehty …
               
                  
                     [PÄIVÄMÄÄRÄ + riippumattomista
                  
                  merkittävistä henkilöistä muodostuvan
                  
                     komitean jäseneksi esitetyn henkilön
                  
                  
                     ALLEKIRJOITUS]